CELEX: E2007P0001
Language: hu
Date: 2007-01-31 00:00:00
Title: A Fürstliches Landgericht 2007. január 31-i határozatával az EFTA-Bírósághoz benyújtott, tanácsadói vélemény iránti kérelem a Sedin Poric elleni büntetőeljárásban (E-1/07. sz. ügy)

28.6.2007   
            
            
               HU
            
            
               Az Európai Unió Hivatalos Lapja
            
            
               C 143/13
            
         A Fürstliches Landgericht 2007. január 31-i határozatával az EFTA-Bírósághoz benyújtott, tanácsadói vélemény iránti kérelem a Sedin Poric elleni büntetőeljárásban
   (E-1/07. sz. ügy)
   (2007/C 143/08)
   A Fürstliches Landgerich (Liechtenstein Hercegségi Bíróság) 2007. január 31-i, a Bíróság Hivatalához 2007. február 7-én beérkezett határozatával tanácsadói vélemény iránti kérelmet nyújtott be az EFTA-Bírósághoz a Sedin Poric elleni büntetőeljárásban, az alábbi kérdéseket illetően:
   
               1.
            
            
               Az olyan rendelkezés, mint a liechtensteini ügyvédi törvény (Rechtsanwaltsgesetz) 57a. cikke – amelynek értelmében azokban az eljárásokban, amelyekben ügyvéd képviseli a felet vagy védőügyvédet kell fogadni, a szolgáltatást nyújtó európai ügyvéd a liechtensteini ügyvédi törvény 49. cikke értelmében köteles helyi ügyvédet felkérni, hogy közösen járjanak el (Einvernehmensrechtsanwalt) – összeegyeztethető-e az EGT-megállapodásnak a szolgáltatásnyújtás szabadságára vonatkozó rendelkezéseivel (az EGT-megállapodás 36. cikkének (1) bekezdése), és különösen az ügyvédi szolgáltatásnyújtás szabadsága tényleges gyakorlásának elősegítéséről szóló, 1977. március 22-i 77/249/EGK tanácsi irányelvvel, különösen pedig az irányelv 5. cikkének második francia bekezdésével?
            
         
               2.
            
            
               Az EFTA-Bíróságnak az első kérdésre adott nemleges válasza esetén: alkalmazható-e mindezek ellenére az EGT-megállapodás egyik szerződő feleként szereplő államban olyan, a liechtensteini ügyvédi törvény 57a. cikkéhez hasonló nemzeti jogi rendelkezés, amely nem ülteti át megfelelően, az EGT-megállapodás 7. cikkének b) pontja értelmében elfogadott irányelvet a nemzeti jogba – mint például az első kérdésben említett irányelvet?